CELEX: 32017D0900
Language: et
Date: 2017-05-22 00:00:00
Title: Nõukogu otsus (EL) 2017/900, 22. mai 2017, nõukogu peasekretariaadi juhitava ajutise ELi lepingu artikli 50 töörühma moodustamise kohta

25.5.2017   
            
            
               ET
            
            
               Euroopa Liidu Teataja
            
            
               L 138/138
            
         NÕUKOGU OTSUS (EL) 2017/900,
   22. mai 2017,
   nõukogu peasekretariaadi juhitava ajutise ELi lepingu artikli 50 töörühma moodustamise kohta
   EUROOPA LIIDU NÕUKOGU,
   võttes arvesse Euroopa Liidu lepingut,
   võttes arvesse Euroopa Liidu toimimise lepingut, eriti selle artikli 240 lõiget 3,
   võttes arvesse Euroopa Ülemkogu 1. detsembri 2009. aasta otsust 2009/881/EL nõukogu eesistumise teostamise kohta, (1) eriti selle artiklit 4,
   ning arvestades järgmist:
   
               (1)
            
            
               29. märtsil 2017 sai Euroopa Ülemkogu Ühendkuningriigilt teate tema kavatsuse kohta astuda välja Euroopa Liidust, algatades sellega Euroopa Liidu toimimise lepingu (ELi leping) artikli 50 kohase protsessi.
            
         
               (2)
            
            
               29. aprillil 2017 võttis Euroopa Ülemkogu vastu ELi lepingu artikli 50 lõikes 2 sätestatud suunised. Eelkõige kinnitas Euroopa Ülemkogu 27 liikmesriigi riigipeade ja valitsusjuhtide ning Euroopa Ülemkogu eesistuja ja Euroopa Komisjoni presidendi 15. detsembri 2016. aasta avalduse lisas esitatud menetluskorra. Nimetatud lisa 4. punkti kohaselt tagavad Euroopa Ülemkogu kohtumiste vahepeal nõukogu ja liikmesriikide valitsuste alaliste esindajate komitee (COREPER), keda abistab spetsiaalne töörühm, kellel on alaline esimees, et läbirääkimisi peetakse kooskõlas Euroopa Ülemkogu suunistega ja nõukogu läbirääkimisjuhistega, ning annavad juhtnööre liidu läbirääkijale.
            
         
               (3)
            
            
               Seega tuleks moodustada ajutine ELi lepingu artikli 50 töörühm („ajutine töörühm“), kellel on alaline esimees.
            
         
               (4)
            
            
               Ajutine töörühm peaks abistama COREPERi ja nõukogu kõikides Ühendkuningriigi liidust väljaastumisega seotud küsimustes. Eelkõige peaks ajutine töörühm abistama COREPERi ja nõukogu ELi lepingu artikli 50 kohaste läbirääkimiste käigus kooskõlas Euroopa Ülemkogu suunistega ja nõukogu läbirääkimisjuhistega. Ajutine töörühm võiks samuti osutada abi ELi lepingu artikli 50 kohase protsessiga seotud küsimustes, mille üle Ühendkuningriigiga läbirääkimisi ei peeta.
            
         
               (5)
            
            
               Kuna ELi lepingu artikli 50 kohane protsess on ajutine, peaks ajutise töörühma tegevus lõppema siis, kui tema ülesanded on täidetud.
            
         
               (6)
            
            
               Pärast ELi lepingu artikli 50 kohase teate esitamist ei osale väljaastuvat liikmesriiki esindav Euroopa Ülemkogu ja nõukogu liige seda liikmesriiki puudutavatel Euroopa Ülemkogu või nõukogu aruteludel ja otsuste tegemisel,
            
         ON VASTU VÕTNUD KÄESOLEVA OTSUSE:
   Artikkel 1
   Moodustatakse ajutine ELi lepingu artikli 50 töörühm.
   Seda juhib nõukogu peasekretariaat.
   Artikkel 2
   Ajutine ELi lepingu artikli 50 töörühm abistab COREPERi ja nõukogu kõikides Ühendkuningriigi liidust väljaastumisega seotud küsimustes.
   Töörühma tegevus lõppeb siis, kui tema ülesanded on täidetud.
   Artikkel 3
   Käesolev otsus jõustub selle vastuvõtmise päeval.
   See avaldatakse Euroopa Liidu Teatajas.
   
      Brüssel, 22. mai 2017
      
         
            Nõukogu nimel
         
         
            eesistuja
         
         L. GRECH
      
   
   
      (1)  ELT L 315, 2.12.2009, lk 50.